text: Kameraer skal holde øje med nattelivet
  15 september 2012 kl. 07.06
  Det skal være mere trygt at færdes i nattelivet i Kolding. I det netop indgåede budgetforlig er partierne blevet enige om at bruge en halv million kroner næste år på indkøb og opsætning af videokameraer i midtbyen.
  Det er især Dansk Folkeaprti, der har presset på for at gøre nattelivet mere trygt - ønsket blev fremsat alleredei 2009 i forbindelse med valgkampen.
  Nu er det lykkedes - kommunens tryghedsudvalg skal udmønte beslutningen. Der kan blive tale om såvel permanente som mobile overvågningskameraer.
  